**Shtyhet thirrja për mobilitete studentësh dhe stafi të UPT-së, për semestrin e parë të vitit akademik 2025 – 2026, në kuadër të Programit Erasmus+ KA107, në** **Universidad de Oviedo**

Në kuadër bashkëpunimit midis Universitetit Politeknik të Tiranës dhe University of Oviedo, shtyhet thirrja për mobilitete për studentë dhe staf të Universitetit Politeknik të Tiranës, në University of Oviedo.

**Llojet e mobilitetit përfshijnë:**

* Shkëmbimin e studentëve Bachelor për studime.
* Shkëmbimin e stafit për mësimdhënie/trajnim

**Për studentët:**

**Nivelet e mobilitetit për studentët:** Studentët duhet të jenë të regjistruar në një program studimi të nivelit Bachelor pranë Universitetit Politeknik të Tiranës, Fakulteti i Teknologjisë së Informacionit; Fakulteti i Inxhinierisë Matematike e Fizike, Departamenti i Kimisë; Fakulteti i Inxhinierisë së Ndërtimit dhe Fakulteti i Gjeologjisë dhe Minierave dhe të kenë përfunduar vitin e parë të studimeve.

**Kohëzgjatja e bursës:** Semestri i I-rë i vitit akademik **2025 - 2026**

* **Numri total i studentëve: 2**
* **Numri total i stafit: 1**

**Dokumentat e nevojshme për aplikim për studentët:**

* CV;
* Kopje e Pasaportës;
* Vërtetim studenti;
* Letër Motivimi (në gjuhën angleze);
* Listë notash e studimeve, deri në momentin e aplikimit;
* Certifikatë e gjuhës së huaj\* (Spanjisht ose Anglisht);
* Dokumenti Learning Agreement\*\*.

Dokumenti ‘‘Learning Agreement’’ te seksioni ‘‘Commitment’’ firmoset nga aplikanti, nga Drejtuesi i Departamentit dhe nga Zv/Rektori i UPT-së për Anën Shkencore dhe Marrëdhëniet me Jashtë.

Për të shkarkuar formatin e “Learning Agreement”, ju lutemi klikoni te: [ANEKS 2 - Mobility-agreement-studies, student.pdf (upt.al)](http://upt.al/images/stories/projekte/ANEKS%202%20-%20Mobility-agreement-studies%2C%20student.pdf)

Për t’u njohur me listën e lëndëve të ofruara nga University of Oviedo, ju lutemi klikoni te:

[Asignaturas en inglés - Universidad de Oviedo - uniovi.es](https://www.uniovi.es/en/estudia/idiomas/asignaturasingles)

**Përparësi në përzgjedhje kanë studentët me aftësi të kufizuara dhe studentët me probleme sociale.**

**Për stafin: Stafi akademik për mësimdhënie – Të gjitha fushat, përjashtuar Fakultetin e Arkitekturës dhe Urbanistikës *(Engineering and engineering trades; Building and civil engineering; Mining and extraction; Computer science).***

**Dokumentat e nevojshme për aplikim për stafin akademik/administrativ:**

* CV + lista e publikimeve (në gjuhën angleze);
* Kopje e Pasaportës;
* Aprovim nga përgjegjësi i njësisë bazë dhe nga përgjegjësi i njësisë kryesore, ku aplikanti bën pjesë, në lidhje me planin e mobilitetit dhe periudhën, të parashikuara për t’u kryer në universitetin pritës\*;
* Letra konfirmuese nga universiteti pritës\*\*;
* Dokumenti i Mobility Agreement (Staff Mobility for Teaching/Training) për stafin akademik/administrativ në universitetin pritës\*\*\*.
* Certifikatë e gjuhës së huaj\* (Anglisht ose Spanjisht).

\*Ofrohen kurset e studimit në gjuhën angleze, ku niveli minimal i kërkuar për gjuhën është: Spanish-B2; English-B2.

Studenti duhet të plotësojë nivelin minimal të kërkuar të gjuhës duke e vërtetuar me certifikatën përkatëse të gjuhës së huaj. Preferohen: [TOEFL iBT Certificate,](http://www.ets.org/toefl) [Cambridge Certificate,](http://www.cambridgeesol.org/exams/fce/index.html) [IELTS](http://www.ielts.org/) [Certificate, etj.](http://www.ielts.org/)

\*\*Learning Agreement është një kontratë midis universitetit të origjinës dhe aplikantit dhe shërben për të përcaktuar lëndët që do të zhvilloni në universitetin pritës. Ju duhet të plotësoni vetëm seksionin e parë ‘‘Mobility Plan’’. Në tabelën A përcaktohen lëndët dhe kreditet që do të merrni në universitetin pritës, në tabelën B përcaktohet se cilat prej lëndëve të Tabelës A do të njihet në Universitetin PolitekniK të Tiranës, kur ju të keni përfunduar periudhën e shkëmbimit.

KUJDES: Ju duhet të përzgjidhni të kryeni në University of Oviedo lëndë të njëjta ose ekuivalente me ato që do të kryenit në semestrin përkatës në fakultetin tuaj, kjo për arsye që lëndët dhe kreditet t’ju njihen kur të ktheheni. Nëse lëndët e përzgjedhura ndryshojnë nga ato që do të zhvillonit në fakultetin tuaj semestrin përkatës, atëherë kur të ktheheni ju duhet të zhvilloni lëndët që nuk përshtaten në Universitetin Politeknik të Tiranës.

*\*Plani i mobilitetit për, si dhe periudha e propozuar e mobilitetit për stafin, duhet të aprovohet/firmoset paraprakisht nga përgjegjësi i njësisë bazë dhe nga përgjegjësi i njësisë kryesore* *ku aplikani bën pjesë.*

\*\**Kandidatët që do të aplikojnë për të qenë pjesë e mobiliteteve si staf akademik/administrativ në universitetin pritës, paraprakisht duhet të kenë aprovimin nga universitetin pritës (Dekan/Titullar Departamenti ose program studimi/Profesor), për kryerjen e aktivitetit gjatë periudhës së mobilitetit. Ai/ajo do të duhet t’ju dërgojë një dokument paraprak aprovues, të cilin do të duhet ta bashkangjisni me dokumentet e tjera për aplikimin tuaj.*

\*\*\* *Mobility Agreement for Teaching/Training për stafin është një dokument në të cilin duhet të specifikohet programi juaj i propozuar që do të kryeni gjatë periudhës së shkëmbimit, i cili është aprovuar paraprakisht nga përgjegjësi i njësisë bazë, sipas pikës më sipër. Kjo është formë standarde e Erasmus+ dhe firmoset nga aplikanti dhe personi përgjegjës për mobilitetet në Universitetin Politeknik të Tiranës, i cili është Zv.Rektori për Anën Shkencore dhe Marrëdhëniet me Jashtë.*

*Stafi pjesëmarrës në mobilitet, mbas përfundimit të tij, duhet të sjellë informacion te departamenti përkatës dhe te Drejtoria e Komunikimit dhe Koordinimit lidhur me aktivitetin, si dhe dokumentacionin e përfundimit të mobilitetit.*

**Afati për aplikim, pranë Drejtorisë së Komunikimit dhe Koordinimit në UPT:**

**Deri më 20. 06. 2025, ora 12.00**

Për informacione shtesë në lidhje me procesin e aplikimit në UPT mund të kontaktoni në email: , rkodra@upt.al , abeqo@upt.al